इस साल के अंतिम मन की बात कार्यक्रम में मोदी ने कहा जब हम सकारात्मकाता की बात करते हैं तो मुझे भी एक बात साझा करने का मन करता है। हाल ही में मुझे कश्मीर के प्रशासनिक सेवा में अव्वल रहे अंजुम बशीर खान खट्टक की प्रेरणादायी कहानी के बारे में पता चला। प्रधानमंत्री ने कहा कि अंजुम ने आतंकवाद और घृणा के दंश से बाहर निकल कर कश्मीर प्रशासनिक सेवा की परीक्षा में शीर्ष स्थान प्राप्त किया है जबकि साल 1990 में आतंकवादियों ने उनके पैतृक-घर को जला दिया था।